 **Абильдина Бахытгуль Серикбаевна,**

СҚО, Тайынша ауданы, Аққұдық ауылы

«Алабота орта мектебі» КММ

бастауыш сынып мұғалімі

**Жер. (Глобусты қалай қолданады?)**

|  |  |
| --- | --- |
| **Пән: жаратылыстану** | **Сынып: 1** |
| **Оқу мақсаттары (ОМ) ұзақ мерзімді жоспардан** | 1.4.1.1 Жердің пішінін оның жасанды моделі негізінде анықтау |
| **Сабақ мақсаттары:** | Барлық оқушылар: жасанды моделіне сүйене отырып, Жердің пішінін айтады;Оқушылардың көбі: жасанды моделіне сүйене отырып, Жердің пішінін сипаттайды, осыған сәйкес қорытындылар жасайды;Оқушылардың кейбіреуі: қоршаған әлемдегі құбылыстарды, үдерістерді және нысандарды зерттеу қажеттілігін түсіндіреді. |
| **Жетістік критерийі:** | Жердің пішінін оның жасанды моделі негізінде анықтайды.Глобусқа қарап, Жердің пішінін сипаттайды, қорытынды жасайды.  |
| **Тілдік мақсаттар** | Қорытынды жасау, пікір айтқанда сабаққа байланысты жаңа сөздер мен сөз тіркестерін қолдану. Негізгі терминдер мен сөзтіркестер:шар, жер, глобус Сабақта диалог үшін қолданылатын тіл: Талқылау үшін сұрақтар:• Глобус деген не, ол жерге несімен ұқсайды?• Глобустағы түстер нені білдіреді?• Глобус пен Жердің қандай айырмашылықтары бар?• Жердің жасанды моделі глобусты неге айналатын етіп жасаған?• Күн мен түн қалай ауысады? |
| **Құндылықтар** | Оқушылар жердің жасанды моделі туралы ақпаратпен таныса отырып, Жер шары тіршілік иелеріне қажет екенін біледі, Жер ғаламшарын сақтау, тірі табиғатты аялауға тәрбиеленеді.  |
| **Ресурстар** | Глобус (әр топқа біреу); ермексаз, теллурий, ғарыштан түсірілген Жер ғаламшарының фотосуреттері, google.planet сайты |
| **Сабақтың жоспарлау кезеңдері** | **Оқыту әдістері** | **Бағалау әдістері** | **Саралау тәсілдері** |
| **Сабақтың басы****1 мин** | (Ұ) Көңіл – күй көтеруКезекті қызықты, Сабақты бастайық.Түсінуге тырысып, Жаңалықты білугеҰмтылайық бәріміз.  |   |  |
|  **(Ұ)** – Сәлематсыңдар ма, менің сүйікті балаларым!Бүгін сыртта көңілсіз және дымқыл болып тұр. Ал біздің сыныпта жарық және көңілді! Жарық болуы себебі, біздің көңілді күлкімізге байланысты, әр күлкі – кішкентай күн іспеттес, одан жылу және жақсылық тарайды. Сондықтан бір – біріңе күлімдеп қарап, қоршаған ортаға да жақсы көңіл күй сыйлауларыңа тілектеспін  |  |  |
| **Сабақтың ортасы** ***Ретке келтіру***  | **Білімді өзектендіру.** «Жұмбақ шешіп көрейік»**(Ұ)** Доп сынды келбеті,Онда бар түп-түгелӘлемнің әлпеті  (Глобус)**-**Глобус туралы не білесіңдер?-Пішіні қандай?-Онда нелер бейнеленген? Бүгінгі сабақта зерттеуші – ғалымдар рөлінде боламыз. Сондықтан бізге глобуспен жұмыс істей білу керек. Ал белсенділік, түсіністік, көмек жетістікке жетудің бірден – бір көзі болады.-Бүгінгі сабағымыздың тақырыбы қандай болады деп ойлайсыңдар? |   |  |
| ***Зерттеуге дайындық***  | **-**Глобус дегеніміз не? -Осы тақырып туралы не біелсіңдер?-Не білу керек? -Ол туралы ақпаратты қайдан алуға болады? Оқушылар ақпарат алу көздерін атайды.  | Ауызша мадақтау  |  |
| **Сабақтың тақырыбымен жұмыс** 6 – 30 минҚызығушылық, ынталандыру ***Зерттеу*** ***Саралау***  | (Ж) Үстел үстінде жатқан заттарды қарап, шын мәнінде олар қандай екенін айтыңдар. Бұл заттар шын заттарға несімен ұқсас, қандай айырмашылығы бар? (Мүмкін жауаптар, мынау – ойыншық машина шын машинаның кішірейтілген пішіні, мынау қуыршақ. Ол да кішірейтілген қыз бейнесі). Қорытынды: бір заттың кішірейтілген пішіні – бұл модель.  | Смайл  | Кейбір оқушылар сөзге түсінік береді  |
| (Ұ,ТГ) Оқулықтағы суреттермен жұмыс.Оқулықтағы заттардың кішірейтілген моделін қарастыра отырып, ғалымдардың бір затты зерттеуі үшін заттардың кішірейтілген моделін пайдалануы керек екендігіне көз жеткізеді. Олай болса глобус – Жердің кішірейтілген моделі. Төмендегі сұрақтарға жауап беріңдер: -Глобус қандай? -Глобус неге шар тәріздес? -Глобус өз осінен неге айналады?Бірлесе отырып, глобус жердің кішірейтілген моделі, Жер шар формасында, сондықтан глобус та шар формасында. Ал глобусты айналдыруға болады, өйткені Жер өз осінен айналады деген қорытынды жасау керек. Дескриптор: жасанды моделіне сүйене отырып, Жердің пішінін анықтады;-Жердің өз білігінен айналатыны туралы білді.  | Бас бармақ  | Көптеген оқушылар сұрақтарға толық жауап береді. |
| І топ: Пішін жасау.-Жердің пішінін ермексаздан жасаңдар. Ол үшін қандай ермексаз аласыңдар? Неге? .(Көк, өткені Жер шарының көп бөлігін теңіздер мен мұхиттар алып жатыр) – Жер шарында одан басқа нелер бар? (Құрылық: егістік, орман, таулар) – Оларды қалай бейнелеуге болады? (Жасыл, сары, қоңыр түспен) – Біз бұлардың барлығын моделдің қай жеріне орналастырамыз?– Бізге не көмектеседі?– Глобус пен картаға қарай отырып, орналастырыңдар.  |  |  |
| ІІ топ: Суреттерден глобустың кеңістіктегі бейнесіне ұқсас заттарды заттарды табыңдар: Тәрелке, доп, шырша ойыншығы, сақина, адамның бас бейнесіІІІ топ: Қажет ақпаратты кітаптан табуға үйрету.-Осы туралы қызықты деректерді қайдан алуға болады? Тапсырма. Энциклопедиядан төмендегідей ақпаратты тауып ал.• Глобус пен Жер планетасынан қандай айырмашылығы бар?• Глобус кімдерге және неге керек? | «Бағдаршам» арқылы бағалау | Кейбір оқушылар қажетті ақпаратты табады |
| ***Сұрыптау кезеңі*** | (Ұ, Т) Оқулықпен жұмыс. Оқулықтағы суретке қарай отырып, төмендегі сұраққа жауап беріңдер: -Жердің моделі глобусты неге айналатын етіп жасаған? -Біз мұны неге сезбейміз?  Жердің айналуын аспан денелеріне қарап қана білеміз: Күн, Ай және жұлдыздар арқылы. Олар бізге аспан әлемінде ұшып жүрген сияқты көрінеді .егер сен поезда отырсаң, үйлер, ағаштар қалай көрінеді? (Ұ. Ж) Оқушылармен біріге отырып, қорытынды жасап, оқулықтағы ақпаратпен салыстыру. Дескриптор: қоршаған әлемдегі құбылыстарды, үдерістерді және нысандарды зерттеу қажеттілігін түсіндірді. |  | Кейбір оқушылар өмірлік тәжірибеге сүйене отырып талдайды  |
| **Қосымша ақпарат**  | Ең бірінші глобусты неміс географы және саяхатшысы Мартин Бехайм жасаған (1492 ж.). Ол оны “Жер алмасы” деп атаған. Бірақ оның глобусында Солтүстік пен Оңтүстік Америка жоқ еді. Себебі ол кезде Оңтүстік және Солтүстік Америка әлі ашылмаған болатын.ХVІІ ғасырда Лондонда пішіні апельсинге ұқсас, қалтаға сыятын кішірек глобустар сатылды. Оның жартышарының ішкі жақтарында аспан жарықшаларының картасы бейнеленген. Сол кезде бұл глобус Жердің де, аспан денесінің де моделі болып саналып келді. Осы күнге дейін Санкт-Петербург қаласындағы мұражайда диаметрі 3 метр 19 сантиметр болатын глобус сақтаулы.Оның сыртқы бетінде Жер картасы, ал ішкі жағында жұлдызды аспанның картасы бейнеленген. |  |  |
| **Сергіту**  | (Ұ) Динамикалық үзіліс. Бір аяқпен тұрады, Басын шайқап қозғайды. Бізге елді көрсетер, Орман, тау мен мұхитты. Сен де глобус сияқты айнал. Енді тоқта! (Ұ, Э) Практикалық жұмыс.Жердің айналуын – теллурий құралы арқылы көрсету. (Оқушылармен бірге қорытынды жасау. Шар тәріздес Жер өз осінен айналғанда Күн біресе бір жағында, біресе келесі жағында болады. Сондықтан күн мен түн ауысады.Ортасындағы нүктелер оңтүстік және солтүстік полюстер. Ол жақта өте суық, өйткені күннен алыста жатыр. Солтүстік және оңтүстік полюстер глобуста ақ түспен берілген, өйткені ол жақты мәңгі қар басып жатыр. (Ж) Дәптермен жұмыс.Алдымен барлық балаларға глобустағы түстер нені білдіретінін жазу керек. Соңынан өздері тапсырманы таңдап алуға болады.  |  |  |
| **ҚБ** ***Алға ілгерілеу кезеңі***  | Оқу мақсаты: 1.4.1.1 Жердің пішінін оның жасанды моделінегізінде анықтау.Бағалау критерийі: Білім алушы Жердің пішінін анықтайды. Жердің жасанды моделін анықтайды. Жерді жасанды моделінің негізіндесипаттайды.Ойлау дағдыларының деңгейі:Білу және түсіну.1-тапсырма.Глобус пен Жердің ұқсастығы неде? Глобус деген не? Глобустың көмегімен Жертуралы айтып беріңіз.Дескриптор: Білім алушы- глобус пен Жердің ұқсастығын айтады:- глобусқа анықтама береді;- глобусқа сүйеніп, Жер туралы әңгімелейді.2-тапсырма.Топтық жұмыс.Мектеп глобусын алып, мұқият қарастырыңыздар. Берілген сұрақтарға сүйеніп, «Глобусқа қарап Жерді қалай елестетемін» деген тақырыпқа ауызша шағын әңгіме құрастырыңыздар.Сұрақтар:1. Глобустың пішіні қандай?2. Глобуста қандай түс көбірек? Ол нені білдіреді?3. Құрлық жерлер қандай түспен бейнеленген?Дескриптор: Білім алушы- глобус бойынша Жердің пішінін айтады;- глобустың негізінде Жердің бедерін сипаттайды. |  | Көптеген оқушылар толық орындайды  |
| **Сабақтың соңы****31-35мин*****Байланыс орнату кезеңі*** | (Ж, Қ) Рефлексия.– Глобус дегеніміз не?– «Модель» деген сөзді қалай түсінесіңдер?– Глобус не үшін қажет?– Одан нені көруге болады, нені көрсетуге болады? * Жұлдызшаларды бояу арқылы өз жұмыстарыңды бағалаңдар: егер мақсатқа жетсе, барлық жұлдыздарды бояйды, егер мақсатқа жартылай жетсе – екі жұлдызды, мақсатқа жетпесе, сабақтан ештеңе түсінбесе бір жұлдызды бояйды.
 | Өздерін өздері бағалайды.  |  |
| **Өткізген сабақ бойынша мұғалімнің рефлексиясы**  |
| 1) ОМ жеткен және жетпеген оқушылар саны 2) Егер жетпесе, себебі не? 3) Жоспардан қандай ауытқулар болды, неге?  |  |
| **Жалпы баға**ОМ жету үшін қандай әдіс – тәсілдер тиімді болды? Сабақтың жақсы өтуіне не әсер етуі мүмкін еді? Келесі сабақта неге көңіл қою керек (сыныптың, оқушылардың жетістіктері мен кемшіліктері)?  |